**Cintio VITIER** (25-an de septembro, 1921 en Key West, Florido, Usono – 1-an de oktobro, 2009 en Havano) estis kuba poeto, eseisto kaj romanisto. Ricevinte la Juan Rulfo Premion, la premia ĵurio nomis lin "unu el la plej gravaj verkistoj de sia generacio".

Frua vivo
---------

Vitier ĉeestis lernejon administrita de sia patro en Matanzas, Kubo. Li diris ke la biblioteko de la lernejo inspiris lian fruan literaturan inspiron. Ĉe dek kvin, Vitier translokiĝis kun sia familio al Havana kaj ĉeestis La Luz, privata lernejo kaj poste publika mezlernejo. En 1947, li diplomiĝis kiel advokato de la Universitato de Havano.

Vitier fondis la revuon *Luz*, permesanta lin eldoni lian verkon. Ĉe 17-jaraĝa, li eldonis *Poemas*, libro de lia poezio. Poeto Juan Ramón Jiménez, kiu estis en ekzilo ĉe la tempo, skribis la enkondukon kaj elektis la poemojn.

Kariero
-------

Vitier komencis kiel verkisto de hermetika poezio. Aliaj temoj en lia poezio inkluzivis la naturon de poezio, la funkcio de memoro kaj la rolo de lingvo en la kreiva procezo. Post la revolucio de Fidel Castro, kritikantoj diris, ke Vitier kaptis la spiriton de la revolucio sen utiligo de la propagando. 

Vitier helpis komenci la kuban poezian revuon *Orígenes*. Inter liaj verkoj estas la libroj de poezio: *Extrañeza de estar* ("La miro de estado", 1944); *Vísperas* ("Antaŭvesperoj", 1953); *Canto llano* ("Klara kanto", 1956); *Testimonios* (1968), antologio de liaj verkoj de 1953 al 1968; *La fecha al torto* (1981), kovranta liajn verkojn de 1969 al 1975; *Antología poética* (1981); kaj *Poemas de mayo a junio* (1990).

La plej eminenta de liaj verkoj pri kuba poezio estas *Cincuenta años de poesía cubana*, 1902–1952 ("Kvindek jaroj de kuba poezio, 1902–1952"), *Lo cubano en la poesía* ("La kuba elemento en poezio", 1958), tiel kiel la romano *Peña Pobre*. 

Vitier gajnis la Nacian Premion por Literaturo (1988), la Ordon de José Marti premiita de la Kuba Konsilio de Ŝtato, la Juan Rulfo Premion (2002) kaj la medalon de la Kuba Akademio de Sciencoj. Li ankaŭ ricevis la titolon de Oficialulo de Artoj kaj Beletroj de Francio.

Familio
-------

La filoj de Vitier estas Sergio Vitier, unu el la plej gravaj komponistoj en Latin-Ameriko, kaj Jose Maria Vitier, fama komponisto. Okaze de lia lasta naskiĝtago, bibliografia ekspozicio estis malfermita ĉe la kuba Nacia Biblioteko.

Verkoj en la angla
------------------

En junio 2013, *José Martí, Cuban Apostle: A Dialogue*, estis eldonita de I.B Tauris de Londono. En la libro, Vitier kaj japana verkisto Daisaku Ikeda esploras la vivon, verkon kaj influon de José Martí (1853–1895) la kuba sendependeca heroo kaj diskutas la naturon de ofero por la bonfarto de granda afero. Vitier kaj Ikeda renkontis en Havano kaj en Tokio, Japanio kaj ilia dialogo estis komence serializita en *Ushio*, japana literatura revuo, inter junio 1999 kaj aprilo 2000. La japana eldono de iliaj diskutoj estis kompilita kaj eldonita kiel libro en aŭgusto 2001 kaj *Diálogo sobre José Martí, el Apóstol de Cuba*, la hispana eldono, estis eldonita en Kubo en oktobro 2001 kaj en la Dominika Respubliko en majo 2002.

Referencoj
----------

1. ↑  "Kuba Cintio Vitier gajnas Juan Rulfo Prize". Gvadalaharo, Meksiko: Associated Press.
2. 1 2  "Cintio Vitier (Cuban writer)". Encyclopædia Britannica. 2009. Alirita la 3an de Oktobro, 2009.
3. ↑  Albert James Arnold, J. Michael Dash, Julio Rodríguez-Luis (1994). *A History of Literature in the Caribbean: Hispanic and francophone regions*. John Benjamins Publishing Company. p. 223. ISBN 978-90-272-3442-1.
4. ↑  "Fama intelektulo Cintio Vitier forpasas en Havano[*rompita ligilo*]". Kuba Novaĵagentejo.
5. ↑  "Kuba Intelektulo Cintio Vitier Forpasas ĉe 88 Arkivigite je 2011-12-28 per la retarkivo Wayback Machine ". Latin American Herald Tribune. 3a de oktobro 2009.
6. ↑  "Yong, Vitier Dialogues Arkivigite je 2015-09-21 per la retarkivo Wayback Machine". www.daisakuikeda.org. 27a de Oktobro, 2013.

|  |  |
| --- | --- |
| Bibliotekoj | * PeEnEo: 777217
* GND: 12106509X
* LCCN: n82094671
* VIAF: 100187376
* ISNI: 0000 0001 2145 1239
* SUDOC: 028517121
* BNF: 120337341
* NDL: 00852220
* NKC: jo2002157560
* BNE: XX874804
 |